Vittorio Bersezio/Le miserie 'd monsú Travet/pàgina 45
Sena terssa

L'ussiè e detti.

L'USSIÉ Sor Comendator, a j'è 'l segretari general c'a lo prega d'passé subit da chiel (via).

'L COMENDATOR I volía giusta andeje a parlé d'co mi. Cerea, monssú Travet.

TRAVET Grassie d'ij so bôn consei, sor Comendator.

'L COMENDATOR (I pijreu st'ocasion për parleje al segretari general an favour d'sto bònom) (via).

TRAVET (a va ant so cancel a posé 'l paltò, 'l capel, 'l rolò d'carta e butesse la barëta e le manie d'teila) Che brav om c'a l'è côl Comendator! Gnente fiero... Ah! s'a fusso tuti parei!... E a l'ha pa tort no ant ij so consei... Oh! i veui propi scotelo.

Leteratura piemontèisa
Vittorio Bersezio
Le miserie 'd monsú Travet